Diari Oficial de la Generalitat Valenciana


Sumari del DOGV 2326, del 10-08-1994 (1994/832190)

DECRET 139/1994, de 18 de juliol, del Govern Valencià, pel qual es transforma l'Escola Universitària d'Enginyeria Tècnica de Topografia i d'Obres Públiques en Escola Superior d'Enginyeria Geodèsica, Cartogràfica i Topogràfica, es modifiquen centres per canvis de denominació i s'autoritzen ensenyaments a la Universitat de València i a la Universitat Politècnica de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/18/139/dof/vci/html**

### Dades del document

Número de DOGV
:   2326

Data del DOGV
:   10-08-1994

Secció del DOGV
:   DISPOSICIONS GENERALS

Número del document
:   1994/832190


Data del document
:   18-07-1994

Organisme emissor
:   Conselleria de Educació i Ciència

Tipus de document
:   Decret

DECRET 139/1994, de 18 de juliol, del Govern Valencià, pel qual es transforma l'Escola Universitària d'Enginyeria Tècnica de Topografia i d'Obres Públiques en Escola Superior d'Enginyeria Geodèsica, Cartogràfica i Topogràfica, es modifiquen centres per canvis de denominació i s'autoritzen ensenyaments a la Universitat de València i a la Universitat Politècnica de València. [94/5594]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de la que correspon a l'Estat.  
La Llei Orgànica 11/1983, de 25 d'agost, de Reforma Universitària, especifica les competències que corresponen a les comunitats autònomes en relació amb les universitats.  
El Reial Decret 2633/1985, de 20 de novembre, sobre traspàs de serveis de l'Administració de l'Estat a la Comunitat Valenciana en matèria d'universitats, estableix en l'annex I.B.2.a) que la Comunitat Valenciana assumeix la competència de la creació, la supressió, l'adscripció i la integració, entre altres centres d'ensenyament superior, de les facultats i de les escoles universitàries.  
El Consell Social de la Universitat Politècnica de València ha acordat sol·licitar la transformació de l'Escola Universitària d'Enginyeria Tècnica de Topografia i d'Obres Públiques en Escola Tècnica Superior d'Enginyeria Geodèsica, Cartogràfica i Topogràfica i també l'autorització per a impartir els ensenyaments per a l'obtenció del títol d'Enginyer en Geodèsia i Cartografia. Aquesta transformació va ser acordada per la Junta de Govern de la Universitat en sessió celebrada el dia 23 de setembre de 1993.  
El Consell Social de la Universitat de València ha acordat sol·licitar l'autorització a la Generalitat Valenciana per a la implantació de nous ensenyaments i la transformació de centres per canvi de denominació.  
Els expedients han merescut informe favorable del Consell Interuniversitari de la Comunitat Valenciana i del Consell d'Universitats.  
D'acord amb l'article 9 de la Llei 11/1993, de 25 d'agost, de Reforma Universitària i el Reial Decret 1497/1987, de 27 de novembre, a proposta del conseller d'Educació i Ciència i amb la deliberació prèvia del Govern Valencià en la reunió del dia 18 de juliol de 1994,  
DECRETE:  
Article primer  
Es crea, en la Universitat Politècnica de València, l'Escola Tècnica Superior d'Enginyeria Geodèsica, Cartogràfica i Topogràfica, per transformació de l'Escola Universitària d'Enginyeria Tècnica de Topografia i d'Obres Públiques.  
Article segon  
El dit centre impartirà els ensenyaments conduents a l'obtenció del títol d'Enginyer en Geodèsia i Cartografia, que s'autoritzen mitjançant aquest Decret, i també els conduents a l'obtenció del títol d'Enginyer Tècnic en Topografia.  
Article tercer  
L'Escola Tècnica Superior d'Enginyeria Geodèsica, Cartogràfica i Topogràfica començarà les seues activitats a l'inici del curs acadèmic 1994-1995.  
Article quart  
Es canvia la denominació de l'Escola Universitària de Graduats Socials, de la Universitat de València, per Escola Universitària de Relacions Laborals, i la de l'Escola Universitària de Formació del Professorat de EGB, de la Universitat de València, per Escola Universitària de Magisteri Ausiàs March.  
Article cinqué  
S'autoritza la Universitat de València per a impartir els ensenyaments conduents a l'obtenció del títols oficials de:  
- Diplomat en \_ptica i Optometria, Enginyer en Electrònica i Enginyer en Informàtica, en la Facultat de Física.  
- Diplomat en Relacions Laborals, en l'Escola Universitària de Relacions Laborals.  
- Enginyer Químic, en la Facultat de Química.  
- Mestre, en les especialitats d'Educació Infantil, Educació Primària, Llengua Estrangera, Educació Física, Educació Musical, Educació Especial i Audició i Llenguatge, en l'Escola Universitària de Magisteri Ausiàs March.  
- Llicenciat en Administració i Direcció d'Empreses i llicenciat en Economia, en la Facultat de Ciències Econòmiques i Empresarials.  
- Llicenciat en Comunicació Audiovisual, llicenciat en Filologia Alemanya, llicenciat en Filologia Anglesa, llicenciat en Filologia Catalana, llicenciat en Filologia Clàssica, llicenciat en Filologia Francesa, llicenciat en Filologia Hispànica i llicenciat en Filologia Italiana, en la Facultat de Filologia.  
- Llicenciat en Filosofia, en la Facultat de Filosofia i Ciències de l'Educació.  
- Llicenciat en Geografia, llicenciat en Història i llicenciat en Història de l'Art, en la Facultat de Geografia i Història.  
DISPOSICIONS FINALS  
Primera  
Es faculta el conseller d'Educació i Ciència per a dictar les disposicions necessàries per a l'aplicació i l'execució del que disposa aquest Decret.  
Segona  
Aquest Decret entrarà en vigor l'endemà de la seua publicació en el Diari Oficial de la Generalitat Valenciana.  
Valencia, 18 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO GONZÁLEZ


Còpia Permalink ELI